cyanic-selkie/wikianc huggingface dataset:
उत्तमौजा
उत्तर वैदिक परंपरा में जहाँ सृंजय पांचालों के साथ संबद्ध दिखलाए गए हैं, महाभारत में उत्तममौजा को पांचाल तथा सृंजय दोनों ही कहा गया है। महाभारत के पात्रों में उत्तमौजा एक पराक्रमी राजा था जिसे 'युद्धविशारद' और 'वीर्यवान्' कहा गया है और जिसने पांडवों की ओर से युद्ध किया था। दुर्योधन के घायल होने के बाद जब अश्वत्थामा ने पांडव शिविर पर आक्रमण किया तो धृष्टद्युम्न के बाद युद्ध में वह वीरगति को प्राप्त हुआ। शिखंडी भी इसके बाद वीरगति को प्राप्त हुए।
इंग्लैंड के रिचर्ड तृतीय
रिचर्ड ३ (२ अक्टूबर १४५२ - २२ अगस्त १४८५) इंग्लैंड के राजा थे। वे १४८३ से बोसवर्थ फील्ड की लड़ाई में अपनी मृत्यु तक इंग्लैंड के राजा और आयरलैंड की जागीरदार रहे।
1232 किलोमीटर
1232 किलोमीटर विनोद कापरी द्वारा निर्देशित एक भारतीय हिन्दी भाषा की वृत्तचित्रण (डॉक्यूमेंट्री) फिल्म है। यह कोविड-19 महामारी और उस पर लॉकडाउन के प्रभाव के दौरान भारतीय प्रवासी श्रमिकों पर आधारित है। फिल्म 24 मार्च 2021 को हॉटस्टार पर रिलीज़ हुई थी।
कमन पोडिगई
तमिलनाडु में होली का दिन कामदेव को समर्पित होता है। इसके पीछे भी एक किवदन्ती है। प्राचीन काल में देवी सती (भगवान शंकर की पत्नी) की मृत्यू के बाद शिव काफी क्रोधित और व्यथित हो गये थे। इसके साथ ही वे ध्यान मुद्रा में प्रवेश कर गये थे। उधर पर्वत सम्राट की पुत्री भी शंकर भगवान से विवाह करने के लिये तपस्या कर रही थी। देवताओ ने भगवान शंकर की निद्रा को तोड़ने के लिये कामदेव का सहारा लिया। कामदेव ने अपने कामबाण के शंकर पर वार किया। भगवन ने गुस्से में अपनी तपस्या को बीच में छोड़कर कामदेव को देखा। शंकर भगवान को बहुत गुस्सा आया कि कामदेव ने उनकी तपस्या में विध्न डाला है इसलिये उन्होने अपने त्रिनेत्र से कामदेव को भस्म कर दिया। अब कामदेव का तीर तो अपना काम कर ही चुका था, सो पार्वती को शंकर भगवान पति के रूप में प्राप्त हुए। उधर कामदेव की पत्नी रति ने विलाप किया और शंकर भगवान से कामदेव को जीवित करने की गुहार की। ईश्वर प्रसन्न हुए और उन्होने कामदेव को पुनर्जीवित कर दिया। यह दिन होली का दिन होता है। आज भी रति के विलाप को लोक संगीत के रूप में गाया जाता है और चंदन की लकड़ी को अग्निदान किया जाता है ताकि कामदेव को भस्म होने में पीड़ा ना हो। साथ ही बाद में कामदेव के जीवित होने की खुशी में रंगो का त्योहार मनाया जाता है।]]
स्रोत
कमन पोडिगई
पलानी पहाड़ियाँ
पलानी पहाड़ियाँ (तमिल: பழனி மலை) भारत के तमिल नाडु राज्य में स्थित एक पर्वतमाला है। यह पश्चिमी घाट का एक पूर्वी विस्तार है जो भारत के पश्चिमी तट से समानांतर चलता है।
युद्धमन्यु
युद्धमन्य पांचाल नरेश द्रुपद का पुत्र और, धृष्टद्युम्न और द्रौपदी का भाई था। इसके अतिरिक्त उसके अन्य भाई थे, उत्तमानुज और सत्यजीत और शिखंडी।
महाभारत के युद्ध में वह पाण्डव सेना की ओर से लडा़।
डिटेकटिव् कोनन
डिटेकटिव् कोनन , जिसे Detective Conan(जापानी :名探偵 コナン ,अंग्रेजी : Meitantei Conan) (जापानी: 名探偵 コナン ,अंग्रेजी: मेइतान्तेइ कोनन) के रूप में भी जाना जाता है, एक जासूसी जापानी मंगा श्रृंखला है जिसका लेखन और चित्रण गोशो आओयामा ने किया है और 1994 के बाद से इसे वीकली शोनेन सन्डे में किस्तवार प्रस्तुत किया गया है। इसकी कहानी एक विलक्षण युवा हाई स्कूल जासूस, शिनिची कूडो के साहसिक कारनामों को प्रस्तुत करती है, जो अनजाने में ज़हर (APTX 4869) दिए जाने के बाद एक बालक में तब्दील हो जाता है।
इसके प्रकाशन के बाद से, केस क्लोस्ड ने काफी मीडिया फ्रेंचाइस को उत्पन्न किया है। डिटेकटिव् कोनन को 1994 के बाद से जापानी मंगा संकलन वीकली शोनेन सन्डे में लगातार किस्तवार प्रस्तुत किया गया है और यथा मई 2010, 71 टैंकोबोन संस्करणों में एकत्र किया गया है। इस मंगा को टीएमएस इंटरटेनमेंट (Tokyo Movie) और योमिउरी टेलीकास्टिंग कॉर्पोरेशन (ytv) द्वारा निर्मित एक एनिमेटेड टेलीविजन श्रृंखला में रूपांतरित किया गया है। इस श्रृंखला ने चौदह मूल वीडियो एनीमेशन, पन्द्राह एनिमेटेड फीचर फिल्म, कई वीडियो गेम और डिटेकटिव् कोनन से संबंधित कई अन्य प्रकार की व्यापारिक वस्तुओं को भी जन्म दिया है।
- विज़ मीडिया ने इस नाम के तहत उत्तरी अमेरिका में अंग्रेजी भाषा के प्रकाशन के लिए मंगा श्रृंखला का लाइसेंस प्राप्त किया और यथा 13 जुलाई 2010 उसने पैंतीस सस्करणों को जारी किया है। फनिमेशन इंटरटेनमेंट ने उत्तर अमेरिकी प्रसारण के लिए इस ऐनिमे श्रृंखला का लाइसेंस प्राप्त किया। अंग्रेज़ी के दोनों रूपांतरों का नाम केस क्लोस्ड था और इस श्रृंखला में पात्रों को अमेरिकी नाम दिया गया। अंग्रेजी में डब श्रृंखला की पचास कड़ियों को कार्टून नेटवर्क पर उनके एडल्ट स्विम प्रोग्रामिंग ब्लॉक के हिस्से के रूप में 24 मई 2004 से लेकर जनवरी 2005 तक प्रसारित किया गया मगर न्यून रेटिंग के कारण उसे बंद कर दिया गया। पहली छह फिल्में Case Closed: The Time-Bombed Skyscraper, Case Closed: The Fourteenth Target, Case Closed: The Last Wizard of the Century, Case Closed: Captured in Her Eyes, Case Closed: Countdown to Heaven, Case Closed: The Phantom of Baker Street, उत्तर अमेरिका में रीजन 1 डीवीडी पर जारी की गईं।
मंगा के संकलन खण्डों की जापान में 120 मीलियन से अधिक प्रतियां बिक चुकी हैं। ऐनिमे रूपांतरण की स्वीकार्यता अच्छी रही, जहां यह 1996 से 2000 तक के बीच हुए एनिमेज के चुनावों में शीर्ष बीस में था जिसके बाद यह शीर्ष बीस के नीचे चला गया। जापानी टीवी ऐनिमे रैंकिंग में, केस क्लोस्ड को अक्सर शीर्ष छह में स्थान प्राप्त हुआ। इस श्रृंखला की कई फिल्मों को जापान अकादमी पुरस्कार के लिए नामित किया गया।
कथानक
शिनिची कूडो, एक 17 वर्षीय हाई स्कूल का विलक्षण बालक और जासूस जो अक्सर पुलिस के साथ काम करता था, उस पर रहस्यमय अपराधियों के गिरोह के दो सदस्यों ने उस वक्त हमला कर दिया जब वह ब्लैकमेल से सम्बंधित एक मामले की पड़ताल कर रहा था। उसे मारने के लिए इसके बाद ज़बरदस्ती एक नव विकसित प्रयोगात्मक जहर (APTX 4869) दिया जाता है, लेकिन एक दुर्लभ पक्ष प्रभाव के रूप में जिसका ज्ञान उन दोनों व्यक्तियों को नहीं था और जब वे दोनों उसे मरा हुआ समझ कर छोड़ जाते हैं तो वह दवा उसके शरीर को वापस उसके सात वर्षीय रूप में बदल देती है। अपनी पहचान छिपाने और उस गिरोह का पता लगाने के लिए जिसके बारे में उसे बाद में पता चलता है कि उसका नाम ब्लैक और्गनाईज़ेशन है, वह कॉनन एडोगावा का छद्म नाम अपनाता है। गिरोह को खोजने के लिए, वह अपने बचपन के दोस्त रान मौरी को साथ लाता है जिसके पिता कोगोरो मौरी एक निजी अन्वेषक जासूस के रूप में काम करते हैं। वह टेईटान प्राथमिक विद्यालय में दाखिला लेता है और अपनी कक्षा के अन्य तीन बच्चों के साथ जूनियर डिटेक्टिव लीग का गठन करता है; अयूमी योशिडा, मित्सुहिको सुबुराया और गेंटा कोजिमा. कॉनन के रूप में भी, शिनिची ने आमतौर पर अपने पड़ोसी और दोस्त, डॉ॰ अगासा द्वारा आविष्कृत विशेष उपकरणों की मदद से कोगोरो मौरी के रूप में आपराधिक मामलों को सुलझाना जारी रखा। अपेक्षाकृत एक अयोग्य जासूस कोगोरो मौरी, मामले सुलझाने की अपनी क्षमताओं में हुई एकाएक वृद्धि पर चकित है, लेकिन वह इस बात पर सवाल नहीं उठाता क्योंकि वह अपनी बढ़ती शोहरत से काफी खुश है।
बाद में इस श्रृंखला में, एक अन्य मुख्य चरित्र, आई हाइबारा प्रस्तुत होती है। "शेरी" के कूटनाम से वह काले संगठन (ब्लैक और्गनाईज़ेशन) की एक पूर्व सदस्य है, जो वास्तव में शिहो मियानो है, एक प्रतिभाशाली रसायनज्ञ है जिसने APTX 4869 ज़हर विकसित किया था जिसने शिनिची को वापस बच्चा बना दिया था। काले संगठन के सदस्यों द्वारा अपनी बहन की क्रूर हत्या के बाद, उसने भागने की कोशिश की लेकिन उसे बंदी बना लिया गया। फिर उसने APTX 4869 की एक खुराक लेकर आत्महत्या करने का प्रयास किया, लेकिन इसके बजाय वह भी एक बच्चे के रूप में बदल गई और वहां से भागने में कामयाब रही। इसके बाद उसने कॉनन के स्कूल में आई हाइबारा के छद्म नाम के तहत दाखिला लिया। वह कॉनन की वास्तविक पहचान से वाकिफ है और काले संगठन का भांडा-फोड़ करने में उसकी मदद करती है।
बाद में, कॉनन अमेरिकी एफबीआई के साथ शामिल हो जाता है और वे काले संगठन की एक सदस्य कीर को पकड़ने में सक्षम हो जाते हैं। कीर के एक गुप्त सीआईए एजेंट होने का बाद में पता चलता है और वह एफबीआई को काले संगठन के बारे में जानकारी मुहैय्या कराने के लिए राजी हो जाती है। वे कीर को वापस संगठन भेज देते हैं। बाद में, वह एफबीआई को बताती है कि काले संगठन में एक नया सदस्य आया है जिसका कूटनाम बोरबन है।
निर्माण
गोशो आओयामा का डिटेकटिव् कोनन मंगा, आर्सेन, ल्यूपिन, शर्लक होम्स की कहानियों और अकीरा कुरोसावा की सामुराई फिल्मों से प्रभावित था।
मंगा
डिटेकटिव् कोनन मंगा के अध्यायों का लेखन और चित्रण गोशो आओयामा द्वारा किया गया है। जापान में, इन्हें 1994 से शोगाकुकन के वीकली शोनेन सन्डे में प्रकाशित किया गया है। डिटेकटिव् कोनन के प्रीमियर के बाद से करीब सात सौ से अधिक अध्यायों को जापान में जारी किया जा चुका है, जिसने इसे 24वीं सर्वाधिक अवधि तक चलने वाली मंगा श्रृंखला बना दिया। व्यक्तिगत अध्यायों को शोगाकुकन द्वारा टंकोबोन खण्डों की एक श्रृंखला में एकत्र किया गया है। पहला खंड 18 जून 1994 को जारी किया गया; यथा जून 2010, इकहत्तर खंड जारी किये जा चुके हैं। विज़ मीडिया ने प्रथम खंड 7 सितंबर 2004 को जारी किया और यथा 13 जुलाई 2010 पैंतीस खंड जारी किये जा चुके हैं।
ऐनिमे
डिटेकटिव् कोनन ऐनिमे श्रृंखला की कड़ियों का निर्देशन केंजी कोडामा और यासुईचिरो यामामोटो द्वारा और इसका निर्माण टीएमएस इंटरटेनमेंट और योमिउरी टेलीकास्टिंग कारपोरेशन (ytv) द्वारा किया गया।
यथा जून 2011, शोगाकुकन द्वारा कुल मिलाकर 19 सीज़न और 618 एपीसोड़े जारी किये जा चुके हैं। ऐनिमे के अंग्रेज़ी रूपांतरण के पांच डीवीडी संग्रह बक्सों को 22 जुलाई 2008 से 12 मई 2009 के बीच फनिमेशन इंटरटेनमेंट द्वारा जारी किया गया है।  डीवीडी बॉक्स सेट को 14 जुलाई 2009 और 23 मार्च 2010 के बीच एक विरीडियन संस्करण में पुनः जारी किया गया।     फनिमेशन इंटरटेनमेंट ने केस क्लोस्ड के विदेशी टेलीविजन और घरेलू वीडियो के अधिकार प्राप्त किये जहां कार्टून नेटवर्क पर इसका प्रीमिअर हुआ। अंग्रेजी में डब श्रृंखला की पचास कड़ियों को कार्टून नेटवर्क पर उनके एडल्ट स्विम प्रोग्रामिंग ब्लॉक के हिस्से के रूप में 24 मई 2004 से लेकर जनवरी 2005 तक प्रसारित किया गया मगर न्यून रेटिंग के कारण उसे बंद कर दिया गया।
टीवी लाइव ड्रामा
Detective Conan: Shinichi Kudo's Written Challenge (名探偵コナン- 工藤新一への挑戦状) शीर्षक से एक सजीव नाटक का निर्माण योमिउरी टेलीकास्टिंग कारपोरेशन द्वारा किया गया और उसे 2 अक्टूबर 2006 को प्रसारित किया गया। यह ड्रामा वर्तमान कहानी की पूर्व-कथा के रूप में प्रस्तुत होता है जब शिनिची, कॉनन के रूप में परिवर्तित होता है। इस विशेष प्रस्तुति में शिनिची कूडो के रूप में शान ओगुरी, रान मौरी के रूप में तोमोका कुरोकावा और कोगोरो मौरी के रूप में तकानोरी जिन्नई ने अभिनय किया। एक दूसरा नाटक जिसका शीर्षक Shinichi Kudo Returns! Showdown with the Black Organization (工藤新一の復活！～黒の組織との対決) था उसका प्रसारण 17 दिसम्बर को हुआ। विशेष में, जिन और वोदका, शेरी के लिए अपनी खोज जारी रखते हैं, लेकिन उन्हें इस बात का कम ही अंदाजा है कि ऐ और कॉनन ने मिस जेपेनिस्क पुरस्कार समारोह में केक खाया था जिसमें बैगर था, इसलिए वे अपने मूल शरीर में वापस बदल गए। नए पात्रों में थे शिहो मियानो के का, कुरानोसुके सासाकू ने जिन का, तारा ओकाडा ने वोदका का और नाओ फुजिसाकी ने कॉनन का अभिनय किया। इन दोनों नाटकों को क्रमशः 23 मार्च 2007 और 28 मार्च 2008 को नियमित और सीमित संस्करण डीवीडी पर जारी किया गया।
फ़िल्में
ऐसी चौदह फीचर फ़िल्में हैं जो केस क्लोस्ड श्रृंखला पर आधारित हैं। इन फिल्मों को 1997 से शुरू करते हुए प्रत्येक वर्ष अप्रैल में जारी किया गया। प्रत्येक फिल्म में, मंगा कहानी का मात्र एक रूपांतरण होने के बजाय एक मूल कथानक होता है।
पहली फिल्म, Case Closed: The Time-Bombed Skyscraper  जिसे जापान में Detective Conan: The Time-Bombed Skyscraper (名探偵コナン　時計じかけの摩天楼) के रूप में जाना जाता है, उसे 19 अप्रैल 1997 को प्रदर्शित किया गया, जिसका निर्देशन मिचिहिको सावा ने किया और लेखन कज़ुनारी कोच्चि ने. यह आंशिक रूप से गोशो आओयामा के मैजिक कैटो की योजनाबद्ध समाप्ति, टोक्यो के आस-पास आगजनी/बमबारी मामलों की श्रृंखला पर आधारित था, जिसमें रचेल द्वारा जिमी के साथ बमबारी होने वाले एक स्थान पर डेटिंग का अनुरोध भी शामिल था।
दूसरी फिल्म, Case Closed: The Fourteenth Target  जापान में Detective Conan: The Fourteenth Target (名探偵コナン 14番目の標的) के रूप में ज्ञात, 18 अप्रैल 1998 को शुरू हुई। केंजी कोडमा द्वारा निर्देशित और कज़ुनारी कोच्चि द्वारा लिखित, यह फिल्म ऐसे मामले के बारे में थी जिसमें रिचर्ड मूर के नजदीकी लोगों पर एबीसी हत्याओं के समान हमला किया जता है। इस फिल्म के वितरकों को 1.05 बीलियन येन की आय हुई।
चौथी फिल्म, जापान में Detective Conan: Captured in Her Eyes (名探偵コナン 瞳の中の暗殺者) के रूप में ज्ञात, का पहली बार प्रदर्शन 22 अप्रैल 2000 को हुआ। पिछली दो फिल्मों के निर्माण दल द्वारा निर्देशित और लिखित कैप्चर्ड इन हर आइज़ फिल्म यह दर्शाती है कि कैसे रचेल मूर हत्या के कई मामलों में फंस जाती है जहां पुलिस अधिकारी शिकार थे और कैसे हत्या के एक असफल प्रयास ने उसका स्मृतिलोप कर दिया और उसे हत्यारे का नेशाना बना दिया। इस फिल्म को बॉक्स ऑफिस पर 2.5 बीलियन जापानी येन की आय प्राप्त हुई।
पांचवीं फिल्म, Case Closed: Countdown to Heaven  जापान में Detective Conan: Countdown to Heaven (名探偵コナン 天国へのカウントダウン) के रूप में ज्ञात, 21 अप्रैल 2001 को पहली बार प्रदर्शित की गई। इस फिल्म के निर्देशक और लेखक पिछली फिल्मों वाले ही थे। इसमें एक विकासकर्ता की हत्या, नवीनतम विकासों की बमबारी और काले संगठन के अलावा अनीता हैले के रहस्यात्मक फोन कॉल को शामिल किया गया है, जिसने इस फिल्म को बॉक्स ऑफिस पर 2.9 बीलियन येन की कमाई करवाई.
छठी फिल्म, Case Closed: The Phantom of Baker Street  जापान में Detective Conan: The Phantom of Baker Street (名探偵コナン ベイカー街の亡霊) के रूप में ज्ञात को पहली बार 20 अप्रैल 2002 में दिखाया गया। इस फिल्म को मशहूर पटकथा लेखक हिशासी नोजावा द्वारा लिखा गया था, लेकिन इसके निर्देशक केंजी कोडमा ही थे। इस फिल्म में एक दोहरी कहानी थी: वास्तविक जीवन में, आईटी (IT) दिग्गज के मुख्य प्रोग्रामर की हत्या, जबकि आभासी दुनिया में, एक आभासी वास्तविकता गेम जिसे कॉनन और दोस्तों ने खेला, उनका जीवन खतरे में था। इस फिल्म ने बॉक्स ऑफिस पर 3.4 बीलियन येन अर्जित किये।
सातवीं फिल्म, Detective Conan: Crossroad in the Ancient Capital (名探偵コナン 迷宮の十字路) का पहली बार 19 अप्रैल 2003 को प्रदर्शन हुआ। लेखक एक बार फिर कज़ुनारी कोच्चि ही थे जबकि केंजी कोडमा को निर्देशक के रूप में रखा गया। क्योटो में मंचित, इस फिल्म में प्राचीन वस्तुओं के लुटेरों के गिरोह का भांडा-फोड़ किया जाता है। इस फिल्म ने बॉक्स ऑफिस पर 3.2 बीलियन येन की कमाई की।
आठवीं फिल्म, Detective Conan: Magician of the Silver Sky (名探偵コナン 銀翼の奇術師) का प्रीमिअर 17 अप्रैल 2004 को हुआ। यह फिल्म यसुईचीरो यमामोटो की पहली जासूस कॉनन कहानी थी, लेकिन कज़ुनारी कोच्चि लेखक के रूप में बने रहे। यह फिल्म एक विमान पर ज़हर दिए जाने के मामले से सम्बंधित थी और चूंकि पायलट और सह-पायलट भी प्रभावित थे, कॉनन एडोगावा और फैंटम थीफ किड को यात्रियों के जीवन के मामले को लेने के लिए मजबूर होना पड़ता है। इस फिल्म ने बॉक्स ऑफिस पर 2.8 बीलियन येन की आय अर्जित की।
नौवीं फिल्म, Detective Conan: Strategy Above the Depths (名探偵コナン 水平線上の陰謀), पहली बार 19 अप्रैल 2005 को प्रदर्शित की गई। इस फिल्म में भी पिछली फिल्म के निर्देशक और लेखक ने अपना हुनर दिखाया. क्रूज़ जहाज पर आधारित इस फिल्म में शामिल थी जहाज़ निर्माता की ह्त्या, जहाज़ के टूटने की आपदा और रचेल मूर और जिमी कूडो के अतीत के कुछ हिस्से, जिससे इस फिल्म ने परिणामस्वरूप 2.15 बीलियन येन की कमाई की।
दसवीं फिल्म, Detective Conan: The Private Eyes' Requiem (名探偵コナン 探偵たちの鎮魂歌) 15 अप्रैल 2006 को जारी की गई। इसे यसुईचीरो यामामोटो द्वारा निर्देशित किया गया और कज़ुनरी कोच्चि द्वारा लिखा गया। कथानक के तहत कॉनन एक पुराने हत्या के मामले की छान-बीन करता है जबकि रचेल और दोस्तों को एक मनोरंजन पार्क में बंधक बनाया गया होता है। इस फिल्म ने बॉक्स ऑफिस पर 3.03 बीलियन येन अर्जित किये और जापान के बॉक्स ऑफिस पर इसने प्रथम स्थान पर शुरुआत की और उस स्थान पर वह लगातार तीन सप्ताह तक बनी रही।
ग्यारहवीं फिल्म, Detective Conan: Jolly Roger in the Deep Azure (名探偵コナン 紺碧の棺) 27 अप्रैल 2007 को पहली बार जारी किया गया। कज़ुनरी कोच्चि द्वारा लिखित और केंजी कोडमा द्वारा निर्देशित यह फिल्म, खजाने के खोजकर्ताओं की हत्या और एक जापानी द्वीप पर समुद्री डाकू ऐनी बौनी द्वारा छोड़ी गई कथित लूट के बारे में थी। इस फिल्म ने 2.53 बीलियन येन अर्जित किये।
चौदहवीं फिल्म, Detective Conan: The Lost Ship in the Sky (名探偵コナン 天空の難破船) का पूर्वावलोकन, तेरहवीं फिल्म के अंत में किया गया और 17 अप्रैल 2010 को जारी किया गया।
पंद्रहवी फिल्म, Detective Conan: Quarter of Silence (名探偵コナン 沈黙の15分), का पूर्वावलोकन, चौदहवीं फिल्म के अंत में किया गया और 16 अप्रैल 2011 को रिलीज़ किया गया। इस फिल्म में कोनन और उसके दोस्त एक बर्फीले पहाड़ में छुट्टियां मनाने जाते हैं और वहां आतंकी विस्फोटक से बमबारी करने लगते हैं।
सीडी (CD)
केस क्लोस्ड का मूल साउंडट्रैक कत्सुओ ओहनो द्वारा निर्मित किया गया था। यूनिवर्सल म्युज़िक ग्रुप के पौलीडोर रिकॉर्ड्स द्वारा सत्ताईस मूल साउंडट्रैक सीडी का निर्माण किया गया और उन्हें केस क्लोस्ड ऐनिमे श्रृंखला और प्रत्येक फिल्म के लिए जारी किया गया। डिटेक्टिव कॉनन: ओरिजिनल साउंडट्रैक 1 को 21 फ़रवरी 1996 को जारी किया गया था और इसमें बीस ट्रैक शामिल थे। डिटेक्टिव कॉनन: ओरिजिनल साउंडट्रैक 2 2 मई 1996 को आया जिसमें सत्तर ट्रैक थे। डिटेक्टिव कॉनन: ओरिजिनल साउंडट्रैक 3 को सात ट्रैक के साथ 25 नवम्बर 1996 को जारी किया गया था। ''डिटेक्टिव कॉनन: ओरिजिनल साउंडट्रैक 4 ~लेट्स गो! डिटेक्टिव बॉयज़~'' को अट्ठाईस साउंडट्रैक के साथ 25 अप्रैल 2001 को जारी किया गया था। तीन सीडी को जारी किया गया था जिसमें शामिल था ऐनिमे के सर्वश्रेष्ठ मौलिक साउंडट्रैक का संग्रह. डिटेक्टिव कॉनन: ओरिजिनल साउंडट्रैक-सुपर बेस्ट को 27 नवम्बर 1997 को जारी किया गया था जिसमें तीस ट्रैक थे। डिटेक्टिव कॉनन: ओरिजिनल साउंडट्रैक-सुपर बेस्ट 2 को 17 दिसम्बर 2003 को जारी किया गया था, जो बाईस ट्रैक युक्त था। डिटेक्टिव कॉनन टीवी ओरिजिनल साउंडट्रैक: सेलेक्टिव बेस्ट को 5 दिसम्बर 2007 को जारी किया गया था। चार एकल को यूनिवर्सल म्युज़िक ग्रुप द्वारा जारी किया गया था: डिटेक्टिव कॉनन में थीम को 25 जनवरी 1996 को जारी किया गया;lit. "If Your Here" (キミがいれば) 23 अप्रैल 1997 को जारी किया गया, lit. "If Your Here, If I Have You" ~Theme of Conan~ (ぼくがいる～コナンのテーマ～) 26 सितंबर 1997 को जारी किया गया था; और lit. Our Memories ~Memories~ (想い出たち ～想い出～) को 28 दिसम्बर 2005 को जारी किया गया था। यूनिवर्सल म्युज़िक ग्रुप द्वारा दो इमेज एल्बम भी जारी किया गया। पहले वाले का शीर्षक था lit. "If I have" TV anime Detective Conan Image Song Album (ぼくがいる～TVアニメ「名探偵コナン」イメージソングアルバム) जो 22 अक्टूबर 1997 को जारी किया गया और दूसरे वाले का शीर्षक था lit. Detective Conan All Character Best Songs in School (名探偵コナン・キャラクター・ソング集　帝丹小学校に全員集合!!) जो 25 जनवरी 2006 को जारी हुआ। यूनिवर्सल म्युज़िक ग्रुप द्वारा प्रत्येक केस क्लोस्ड फिल्म के लिए एक मूल साउंडट्रैक का निर्माण किया गया।
केस क्लोस्ड श्रृंखला से सतहत्तर थीम गीत को जारी किया गया है; अट्ठाईस शुरूआती थीम को, पैंतीस समापन थीम को और श्रृंखला के फिल्मों से चौदह थीमों को जारी किया गया है। यूनिवर्सल म्युज़िक ग्रुप ने पहले दो ओपनिंग, एंडिंग और पहली फिल्म के थीम गीत एकल को जारी किया। सभी थीम गीत आगे से बींग इन्कॉर्पोरेटेड द्वारा निर्मित और जारी किये गए। बींग इंक ने बाद में तीन थीम गीत संग्रह जारी किये जिनका शीर्षक था, "द बेस्ट ऑफ़ डिटेक्टिव कॉनन", ""द बेस्ट ऑफ़ डिटेक्टिव कॉनन 2" और ""द बेस्ट ऑफ़ डिटेक्टिव कॉनन～द मूवी थीम्स कलेक्शन～" और "द बेस्ट ऑफ़ डिटेक्टिव कॉनन 3".
स्वीकार्यता
2001 में, मंगा ने हिरोयुकी निशिमोरी द्वारा चीकी एन्जिल के साथ शोनेन के लिए शोगाकुकन मंगा पुरस्कार जीता। टंकोबोन खण्डों की 120 मिलियन से अधिक प्रतियां बिक चुकी हैं।
2005 में टीवी असाही द्वारा आयोजित एक राष्ट्रीय सर्वेक्षण में इस श्रृंखला की लोकप्रियता को छठे स्थान पर रखा गया, एक ऑनलाइन सर्वेक्षण में आठवें स्थान पर और 2006 में तेईसवें पर. 5वीं वार्षिक टोक्यो ऐनिमे पुरस्कार प्रतियोगिता में, नौवीं फिल्म ने पुरस्कृत फीचर फिल्म श्रेणी जीती। तेरहवीं फिल्म की ब्लू-रे डिस्क रिलीज को डिजिटल इंटरटेनमेंट ग्रुप जापान द्वारा सर्वश्रेष्ठ अन्तरक्रियाशीलता पुरस्कार द्वारा सम्मानित किया गया।
इसकी उच्च लोकप्रियता के कारण, कई जापानी सरकारी एजेंसियों ने इस श्रृंखला का इस्तेमाल सरकारी नीतियों को बढ़ावा देने के लिए किया, जैसे 34वां G8 शिखर सम्मेलन और इनका इस्तेमाल अपराध के खिलाफ सामान्य लड़ाई को बढ़ावा देने के लिए भी हुआ। केस क्लोस्ड को जापान पोस्ट के ऐनिमे, हीरोज़ एंड हिरोइन्स स्मारक स्टाम्प श्रृंखला में शामिल किया गया, जो 3 अप्रैल 2006 को जारी हुआ था। जिमी कूडो, कॉनन एडोगावा और रचेल मूर की मूर्तियां होकुए, टोटोरी में पाई जाती हैं।
फलन
गणित में जब कोई राशि का मान किसी एक या एकाधिक राशियों के मान पर निर्भर करता है तो इस संकल्पना को व्यक्त करने के लिये फलन (function) शब्द का प्रयोग किया जाता है। उदाहरण के लिये किसी ऋण पर चक्रवृद्धि ब्याज की राशि मूलधन, समय एवं ब्याज की दर पर निर्भर करती है; इसलिये गणित की भाषा में कह सकते हैं कि चक्रवृद्धि ब्याज, मूलधन, ब्याज की दर तथा समय का फलन है।
स्पष्ट है कि किसी फलन के साथ दो प्रकार की राशियां सम्बन्धित होती हैं -
चर राशियों के एक दिये हुए मान के लिये फलन का एक और केवल एक मान होता है।
फलन की संकल्पना (कांसेप्ट), गणित की सबसे मूल एवं महत्वपूर्ण संकल्पनाओं में से एक है। फलन की संकल्पना का विकास एकाएक नहीं हुआ बल्कि इसका विकास कोई दो सौ वर्षों में धीरे-धीरे हुआ और अब भी जारी है। दो राशियों का सम्बन्ध दिखाती एक सूची (टेबल), एक सूत्र (फार्मूला) तथा एल्गोरिद्म आदि फलन के कुछ उदाहरण हैं।
फलन किसके लिए  परिभाषित होता
फलन की औपचारिक परिभाषा कार्तीय गुणन (Cartesian product) के आधार पर दी जाती है ताकि किसी प्रकार की अनिश्चितता या संदिग्धता न रहे।
दो समुच्चयों X तथा Y का कार्तीय गुणन सभी क्रमित युग्मों (x, y) का समुच्चय है, जहाँ x सदस्य है X का, एवं y सदस्य है Y का। x और y को 'क्रमित युग्म के अवयव' कहा जाता है। X और Y के कार्तीय गुणन को X × Y द्वारा निरूपित किया जाता है।
X से Y पर फलन f कार्तीय गुणनफल X × Y का उपसमुच्चय है, बशर्ते निम्नलिखित शर्तों का पालन होता है दूसरे शब्दों में X के प्रत्येक अवयव x के लिये केवल एक अवयव y ऐसा है कि क्रमित युग्म (x, y) फलन f को पारिभाषित करने वाले उपसमुच्चय का सदस्य है।
फलन का निरूपण
फलन को भिन्न भिन्न तरीकों से निरूपित (व्यक्त) किया जाता है। इनमें से कुछ तरीके इस प्रकार हैं:
(५) एक सम्बन्ध के रूप में - जैसा की नीचे क्रमित युग्म के समुच्चय के रूप में दर्शाया गया है।
(६) दूसरे फलनों के फलन के रूप में (जैसे व्युक्रम या इनवर्स फलन)
इंग्लैंड के एडवर्ड पंचम
ब्रिटेन का शासक। एडवर्ड ५ एडवर्ड ४ और एलिज़ाबेथ वुडविल के पुत्र थे।
नितेन्द्र सिंह रावत
नितेन्द्र सिंह रावत (अंग्रेजी :Nitendra Singh Rawat) (जन्म २९ सितम्बर १९८६) एक भारतीय मैराथन खिलाड़ी है।
इन्हें ब्राजील के रियो डि जेनेरियो में आयोजित किये गए 2016 ग्रीष्मकालीन ओलम्पिक खेलों में चयनित किया गया।
सुखोई एसयू-8
सुखोई एसयू-8 (Sukhoi Su-8) जर्मन-सोवियत युद्ध का ग्राउंड-अटैक विमान का एक सोवियत प्रोटोटाइप था। जिसे रूसी भाषा मे दो इंजन व दो सीट वाला बख़्तरबंद अटैक विमान भी कहा जाता था।
मिस्र का बीजगणित
गणित के इतिहास में, मिस्र के बीजगणित, जैसा कि इस लेख में उस शब्द का उपयोग किया गया है, बीजगणित को संदर्भित करता है क्योंकि इसे प्राचीन मिस्र में विकसित और उपयोग किया गया था। प्राचीन मिस्र का गणित, जैसा कि यहां चर्चा की गई है c. 3000 ईसा पूर्व से c. 300 ईसा पूर्व.
ऐलिसवॉकर
जीवन
ऐलिस मलसेन्योर वॉकर (फरवरी ९, १९४४) एक अमेरिका की उपन्यासकार, लघु कहानी लेखक , कवि, और कार्यकर्ता है। वह समीक्षकों द्वारा प्रशंसित उपन्यास द कलर पर्पिल (1982) लिखा जिसके लिए वह नेशनल बुक अवार्ड और कथा के लिए पुलित्जर पुरस्कार जीता था। वाकर पुट्नम काउंटी , जॉर्जिया, में पैदा हुआ था। विली ली वाकर और मिन्नी लो तलूल्ला ग्रान्ट के आठ बच्चों से सबसे छोटी थी। उसके पिता, कौन था, उसके शब्दों में, "गणित में अद्भुत लेकिन एक भयानक किसान, " बटाईदारी और डेयरी फार्मिंग से केवल $ 300 ( 2013 डॉलर $ 4000) एक साल की कमाई की। उसकी माँ एक नौकरानी के रूप में काम करके परिवार को बिताया। वह ऐलिस को कॉलेज जाने के लिये 11 घंटे एक दिन, प्रति सप्ताह $ 17 काम किया। वह उसकी दादी से कहानियों को सुने बढ़ी। जब वह आठ साल की थी वॉकर बहुत निजी तौर पर लेखन लिखने शुरू किया। " अपने परिवार से मुझे चीजे छिपानी पडि, " उसने कहा। "मुझे बहुत कुछ दिमाख मे रखना पडा।" १९५२ मे, वॉकर गलती से एक बी बी बंदूक से एक गोली उसके भाइयों में से एक ने गोली चलाई द्वारा दाहिनी आंख में घायल हो गया था। 2013 में बीबीसी रेडियो के रेगिस्तान द्वीप पर डिस्क , वह बताया की वास्तव में जानबूझकर किया गया था , लेकिन वह अपने माता पिता के क्रोध के खिलाफ उसके भाई को बचाने के लिए यदि वे सच नही बताया। क्योंकि परिवार को कोई गाड़ी नहीं थे, वॉकर तुरंत इलाज के लिए अस्पताल में उनकी बेटी को नहीं ले जा सका। जब एक सप्ताह बाद एक डॉक्टर पर पहुंच गया , उन की आंखों स्थायी रूप से अंधे हो गयी थी। देखें और कभी कभी ताना मारा, वह एक निर्वासित की तरह महसूस किया और पढ़ने के लिए और कविता लिखने के लिए सांत्वना के लिए निकला। हाई स्कूल के बाद १९६१ में, वॉकर स्पेलमेन कॉलेज, अटलांटा में एक पूर्ण छात्रवृत्ति पर चली गयी। बाद में सारा लॉरेंस कॉलेज को हस्तांतरित हो गया और १९६५ मे वह स्नातक हुई। मार्च १७ , १९६७ को वह मेल्विन रोसमान लेवेंथल से शादी किया। वह जैक्सन स्टेट कॉलेज(१९६८-१९६९)और तौगलू कॉलेज(१९७०-७१) में लेखक के रूप में काम किया। बाद में मिसिसिपी हेड स्टार्ट कार्यक्रम के बच्चो के दोस्तों के लिए काला इतिहास में एक सलाहकार थी।
लेखन करियर
वॉकर जब सारा लॉरेंस के एक वरिष्ठ थी वह कविता की पहली पुस्तक लिखी। १९७० के दशक में उत्तरी कैलिफोर्निया में जाने से पहले वाकर उसके लेखन कैरियर फिर से शुरू किया जब वह एक संपादक के रूप में मिस अपत्रिका में शामिल हो गए। उसकी १९७५ लेख " ज़ोरा नीले हर्स्टन की खोज में", मिस पत्रिका में प्रकाशित की, और वह ज़ोरा नीले हर्स्टन के काम में ब्याज पुनर्जीवित होने मदद की। हर्स्टन, वाकर लेखन को प्रेरित किया और उसके विषय वस्तु बना। १९७३ में, वाकर और साथी हर्स्टन विद्वान शेर्लोट डी हंट हर्स्टन के अगोचर कब्र फोर्ट पियर्स , फ्लोरिडा मे खोज की। वह महिलाओं कब्र साइट के लिए एक मामूली क़ब्र का पत्थर खरीदने के लिए योगदान की। उसकी एकत्र छोटी कहानियों और कविताओं के अलावा, वाकर का पहला उपन्यास, ग्रेंज कोपलैंड की तीसरी लाइफ, १९७० में प्रकाशित किया गया था। १९७६ में, वॉकर दूसरा उपन्यास, मेरिडियन, प्रकाशित किया। मेरिडियन, एक 'अर्द्ध आत्मकथात्मक'वॉकर के अनुभव के आधारित हे। १९८२ में, अपने सबसे प्रसिद्द काम प्रकाशित की, द कलर पर्पिल। इस पुस्तक एक बेस्टसेलर बन गया और बाद में १९८५ में एक समीक्षकों द्वारा स्टीवन स्पीलबर्ग द्वारा निर्देशित,ओपरा विनफ्रे और व्हूपी गोल्डबर्ग की विशेषित,साथ ही साथ एक २००५ ब्रॉडवे संगीत प्रदर्शन के योग, प्रशंसित फिल्म रूपांतरित किया गया। वॉकर जंगली ट्री प्रेस, एंडरसन वैली, कैलिफोर्निया में एक नारीवादी प्रकाशन कंपनी के सह- संस्थापक है। वह और साथी लेखक रॉबर्ट एल एलन यह १९८४ में स्थापित किया। वॉकर कई अन्य उपन्यास भी लिखी है, 'द टेम्पिल ओफ मयि फमिलियर' और 'पोसेस्सिङ द सीक्रट ओफ जोय।' वह लघु कथाएँ, कविता, और अन्य रचनाओं के संग्रह प्रकाशित किया है। उसका काम एक, जातिवाद सेक्सिस्ट, और हिंसक समाज में काले लोगों को, विशेष रूप से महिलाओं, और उनके जीवन के संघर्ष पर ध्यान केंद्रित किया है। वाकर उदार राजनीति में एक प्रमुख हस्ती है। २०१३ में, एलिस वॉकर दो नई पुस्तकें प्रकाशित की, जिनकी नाम थे, द कुशन इन द रोड: मेडिटेशन आन्ड वान्डरिङ आस द वेर्ल्ड अवेकन्स टु बियिङ इन हार्म्स वेय। दूसरा एक कविताओ का किताब थे जिसकी शीर्षक थे 'द वेर्ल्ड विल फोल्लो जोय टर्निङ माड्नेस इन्टु फ्लवेर्स'।
मंगल का उपनिवेशण
मानव द्वारा मंगल का उपनिवेशण, अटकल और गंभीर अध्ययन का एक केंद्र बिंदु है, क्योंकि उसकी सतही परिस्थितियाँ और जल की उपलब्धता यकीनन मंगल ग्रह को सौरमंडल में पृथ्वी के अलावा अन्य सबसे अधिक मेहमाननवाज ग्रह बनाता है| चंद्रमा को मानव उपनिवेशण के लिए पहले स्थान के रूप में प्रस्तावित किया गया है, लेकिन मंगल ग्रह के पास एक पतला वायुमंडल है, जो इसे मानव और अन्य जैविक जीवन की मेजबानी के लिए सामर्थ्य क्षमता देता है | संभावित उपनिवेशण स्थलों के रूप में, मंगल और चाँद दोनों के साथ नीचे गहरे गुरुत्वीय कूपों में उतरने के साथ साथ लागत और जोखिम का नुकसान भी जुडा है, जो क्षुद्रग्रहों को सौरमंडल में मानव के प्रारंभिक विस्तार के लिए एक और विकल्प बना सकता है|
पृथ्वी से सापेक्षिक समानता
संरचना, आकार और सतही गुरुत्वाकर्षण के मामले में पृथ्वी अपने "जुडवा ग्रह" शुक्र के काफी करीब है, लेकिन विचार जब उपनिवेशण के लिए हो तब मंगल सर्वाधिक सम्मोहक जगह है। पृथ्वी और मंगल के बीच निम्न समानताएं है -
वासयोग्यता
बुध के अत्यंत गर्म और ठंडे तापमान, शुक्र की सतही गर्म भट्ठी, या बाहरी ग्रहों और उनके उपग्रहों की तुषारजनिकी ठंड को देखे तो, मंगल की सतह पर स्थितियां किसी अन्य ज्ञात ग्रह या चाँद की सतह की तुलना में वासयोग्यता के ज्यादा करीब है। केवल शुक्र के बादलों के शीर्षवासयोग्यता के मामले में मंगल की तुलना में पृथ्वी के ज्यादा करीब हैं।
सुरेश कुमार खन्ना
सुरेश कुमार खन्ना (अंग्रेजी: Suresh Kumar Khanna, जन्म: 1954) भारतीय जनता पार्टी के एकमात्र ऐसे राजनेता हैं जिन्होंने शाहजहाँपुर शहर से उत्तर प्रदेश विधानसभा का चुनाव 1989 से 2017 तक लगातार 8 बार जीता। शहर में उनकी लोकप्रियता को देखते हुए भाजपा ने उन्हें सन् 2004 में शाहजहाँपुर जिले से लोक सभा का चुनाव लड़ाया जिसमें उन्हें केवल 16.34% मत प्राप्त हुए। शाहजहाँपुर लोक सभा निर्वाचन क्षेत्र से सन् 2004 में सांसद का चुनाव हारने के बाद उन्होंने विधायक के रूप में ही राजनीति में रहना पसन्द किया। वे सुरेश खन्ना के नाम से ही अधिक लोकप्रिय हैं।
संक्षिप्त जीवनी
58 वर्षीय सुरेश खन्ना का जन्म सन् 1954 में शाहजहाँपुर शहर के दीवान जोगराज मुहल्ले में कान्ति देवी और रामनारायण खन्ना के यहाँ हुआ था। उन्होंने स्नातक परीक्षा उत्तीर्ण करने के पश्चात् 1977 में लखनऊ विश्वविद्यालय, लखनऊ से एलएल॰बी॰ किया। वे अविवाहित हैं और दीवान जोगराज (शाहजहाँपुर) स्थित पैतृक निवास में अपने भाई के परिवार के साथ रहते हैं। वे स्वयं को पूर्णकालिक राजनीतिक कार्यकर्ता ही मानते हैं। वे उत्तर प्रदेश सरकार में नगर विकास मन्त्री हैं।
राजनीतिक सफर
सुरेश खन्ना छात्र जीवन से ही राजनीति में सक्रिय रहे। छात्र राजनीति के बाद उन्होंने सन् 1980 में शाहजहाँपुर की नगर विधान सभा का चुनाव लोक दल के प्रत्याशी के रूप में लड़ा था किन्तु कामयाब नहीं हुए। इसके बावजूद उन्होंने हार नहीं मानी और 1989 में भाजपा के टिकट पर उसी सीट से चुनाव लड़ा और जीत दर्ज़ की।
इस जीत के बाद उनका राजनीतिक कद बढ़ता ही गया और 1991 के चुनाव में वे फिर से विधायक चुने गये और राज्य मन्त्री बने। 1993, 1996, 2002 में भी उन्होंने चुनाव जीता और सरकार में मन्त्री बने। 2003 में मायावती के नेतृत्व वाली सरकार में भी राज्यमंत्री स्वतंत्र प्रभार रहे. 2004 से 2007 तक सुरेश कुमार खन्ना बीजेपी विधानमंडल दल के सचेतक पद पर रहे | 2007 के विधान सभा चुनाव में भी सुरेश खन्ना का विजय रथ कोई भी पार्टी रोक नहीं सकी।
उत्तर प्रदेश भारतीय जनता पार्टी में खन्ना की अच्छी पकड़ है। इस समय सुरेश खन्ना उत्तर प्रदेश विधान मण्डल में भाजपा के मुख्य सचेतक है। शाहजहाँपुर की जनता में भी वह काफी लोकप्रिय हैं। इसी का नतीजा है कि लगातार आठवीं बार शाहजहाँपुर से नगर विधायक हैं।
2022 में फिर दुबारा से सुरेश खन्ना ने शाहजहाँपुर सीट से 9313 मतों से जीत दर्ज की। उन्होंने SP के Tanveer Khan को हराया।
हनुमत धाम
शाहजहाँपुर शहर के बिसरात घाट पर खन्नौत नदी के बीचोबीच स्थित 104 फुट ऊँची हनुमान की विशालकाय मूर्ति सुरेश खन्ना की ही देन है। इसको बनाने का संकल्प उन्होंने तभी ले लिया था जब वे उत्तर प्रदेश सरकार में मन्त्री थे। इससे पहले शहीद उद्यान व स्वामी विवेकानन्द पब्लिक लाइब्रेरी का निर्माण भी सुरेश खन्ना इसी शहर में करा चुके हैं। ऐसा कहा जा रहा है कि भारतवर्ष की यह सबसे बड़ी हनुमानजी की प्रतिमा है। वैसे अंग्रेजी विकिपीडिया पर इस विशाल मूर्ति का उल्लेख इस लेखमें किया गया है।
मसाला कोकी
मसाला कोकी एक सिंधी व्यंजन है।
कल्प (बहुविकल्पी)
कल्प शब्द निम्नलिखित अर्थों में प्रयुक्त होता है-
शशि साँखला
शशि साँखला एक कथक नृतकी है जो कि जयपुर ,राजस्थान से है। कथक नृत्य में उन्हें संगीत नाटक अकादमी पुरस्कार से सम्मानित किया गया है। और अब वह जयपुर कथक केंद्र की प्राचार्या भी हैं। उन्होंने जोधपुर में १८ वर्ष की आयु में एक शिक्षक के रूप में अपना कैरियर शुरू किया था और १९७८ में जयपुर कथक केंद्र (राजस्थान सरकार के एक स्वायत्त निकाय) में शामिल हो गई और २००६ में प्रधानाचार्या के रूप में सेवानिवृत्त हुई। उनके पास ४० साल के शिक्षण का अनुभव हैं और उन्होंने भारतीयों के अलावा कई विदेशी बच्चों को भी प्रशिक्षित किया है। उन्होंने अपने शिक्षण काल ​​में कई नृत्य जैसे बैले, पनिहारी, राधारी, चाउंसार, दशावतार, गणगौर, राजपूतानी आदि नृत्यों के साथ कथक किया और लोक नृत्य के संयोजन में उनकी विशेषज्ञता अद्वितीय है।
फगुआ
बिहार में वसंत पंचमी के बाद ही पूर्वांचल के जनपदों में होली के गीत गाए जाने लगते हैं और ये सिलसिला होली तक बरकरार रहता है। कुछ लोग इन गीतों को 'फाग' भी कहते हैं, लेकिन अंग प्रदेश में इसे फगुआ कहते हैं। फगुआ मतलब फागुन, होली। होली के दिन की परम्परा यह है कि सुबह सुबह धूल-कीचड़ से होली खेलकर, दोपहर में नहाकर रंग खेला जाता है, फिर शाम को अबीर लगाकर हर दरवाजे पर घूमके फगुआ गाया जाय। पर फगुआ और भांग की मस्ती में यह क्रम पूरी तरह बिसरा दिया जाता है। फगुआ का विशेष पकवान पिड़की (गुझिया) हर घर में बनता है और मेलमिलाप का समा बना रहता है।
उत्साह
मानव विचारों और कार्यों को नियंत्रित करने वाले मामलों में उत्साह एक आवश्यक कारक है। यह सभी मानवीय उपलब्धियों को निर्देशित करता है क्योंकि उत्साह और कुछ नहीं बल्कि इच्छा शक्ति, संकल्प की दृढ़ता, ऊर्जा और शक्ति, धीरज और दृढ़ता, और पूर्व-प्राप्ति से उत्पन्न आनन्द है।
देवपुर देवका, हल्द्वानी तहसील
देवपुर देवका, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बिराइमपुर
फ़र्रूख़ाबाद जिले का एक गाँव।
राज़ी
राज़ी 2018 की हिन्दी फ़िल्म है। इसका निर्माण करण जौहर ने किया है और मुख्य भूमिका में आलिया भट्ट और विक्की कौशल है। यह हरिंदर सिक्का के उपन्यास कॉलिंग सहमत पर बनाई गई है। फ़िल्म की कहानी 1971 भारत पाक युद्ध के दौरान की है। सहमत नाम की लड़की को भारत की तरफ़ से जासूसी के लिए पाकिस्तान भेजा जाता है।
निर्माण
कश्मीर का एक देशभक्त परिवार अपनी नाज़ुक सी बेटी को, पाकिस्तान के एक सेनाधिकारी के परिवार में उनकी बहू बनाकर जासूसी के लिए भेज देता है। प्रमुख भूमिका में हिन्दुस्तानी जासूस के रूप में आलिया भट्ट ने अभिनय के नए प्रतिमान स्थापित किए हैं। अन्य भूमिकाओं में विक्की कौशल, जयदीप अहलावत, राजित कपूर, शिशिर शर्मा और निखिल बक्शी ने ज़बरदस्त काम किया है।
पूरी फ़िल्म का कथानक पाकिस्तान का है, जबकि शूटिंग भारत में ही हुई है। कुछ दृश्य पाकिस्तान-भारत सीमा क्षेत्र के भी हैं।
फिल्म समीक्षा
फर्स्टपोस्ट के अन्ना एम॰ एम॰ वीटिकैड ने कहा कि आलिया भट्ट मेघना गुलज़ार के दिल से रोकने, दिल की धड़कन वाली जासूसी नाटक में शानदार है और फ़िल्म को 5 में से 4.5 स्टार दिए।
बॉक्स ऑफिस
तनु वेड्स मनु रिटर्न्स के बाद, भारत में 100 करोड़ रुपये से ज़्यादा सकने के लिए अभिनेत्री लीड द्वारा संचालित दूसरी फ़िल्म बन गई। इस फिल्म ने भारत में 115 करोड़ रुपये कमाए, जो अलिया भट्ट की सबसे ज़्यादा कमाई करने वाली फ़िल्म के रूप में उभरा, बद्रीनाथ की दुल्हनिया से आगे।
बेला(गाँव)
कन्नौज जिले का एक गाँव।
पनसला गाँव, बेगूसराय (बेगूसराय)
पनसला बेगूसराय, बेगूसराय, बिहार स्थित एक गाँव है।
जिम्बरन
जिम्बरन बाली में मछुओं का ग्राम और अब पर्यटन स्थल है।
कूटा
कूटा दक्षिण बाली में नगर है। यहा २००२ में इसलामी आतंकवादियों ने बम विस्फोट किया जिसमे लगभग २०० व्यक्ति मारे गये।
राष्ट्रीय प्रौद्योगिकी संस्थान,मेघालय
राष्ट्रीय प्रौद्योगिकी संस्थान, मेघालय की राजधानी शिलांग स्थित भारत का एक प्रमुख तकनीकी संस्थान है। इसका आरम्भ सन २०१० में हुआ था। अस्थाई रूप से संस्थान की कक्षाएं सरदार बल्लभभाई राष्ट्रीय प्रौद्योगिकी संस्थान, सूरत में चल रही हैं। यह संस्थान भारत के ३२ एनआईटी संस्थानों में से एक है, जिसे भारत सरकार के मानव संसाधन विकास मंत्रालय से वित्त पोषण सहायता के साथ राष्ट्रीय महत्व के संस्थानों के रूप में स्थापित किया गया है।
संस्थान मानव संसाधन विकास मंत्रालय द्वारा 2010 में एनआईटी अधिनियम द्वारा स्थापित किया गया था। चेरापूंजी (सोहरा) में एनआईटी मेघालय की आधारशिला अक्टूबर 2012 में आईटी और मानव संसाधन विकास मंत्री कपिल सिब्बल ने रखी थी।
रैंकिंग
एनआईटी मेघालय को २०१९ के राष्ट्रीय संस्थागत रैंकिंग फ्रेमवर्क (एनआईआरएफ) इंजीनियरिंग रैंकिंग में 67 वें स्थान पर रखा गया था।.
पोटैशियम
इतिहास
पोटैशियम के यौगिक पुरातन काल से ज्ञात हैं। चरकसंहिता में भस्म से क्षार बनाने की विधि का वर्णन आया है। चीनी तुर्किस्तान मे स्थित बुद्धमंदिर में एक चिकित्सा ग्रंथ की १८९० ई. में प्राप्ति हुई। इस ग्रंथ में यवक्षार (potassium carbonate) का वर्णन आया है। उपर्युक्त बातों से ज्ञात होता है कि पौटैशियम क्षारों का उपयोग पुरातन काल में ओषधि तथा रासायनिक क्रियाओं में होता था।
उपस्थिति
पोटैशियम अत्यंत सक्रिय तत्व होने के कारण यौगिक अवस्था में ही पाया जाता है। इसके यौगिक पृथ्वी में समुचित मात्रा में फैले हैं। अनेक चट्टानों में इसके जटिल सिलिकेट उपस्थित रहते हैं। भूपर्पटी में २.६ प्रतिशत पोटैशियम रहता है। समुद्र में इस तत्व के यौगिकों का प्रचुर परिमाण है, परंतु प्रतिशत मात्रा में कम होने के कारण अभी उसका अधिक उपयोग नहीं हो पाया। जर्मनी में स्ट्रैसफुर्ट (Strassfurt) प्रदेश में इसके बहुत समृद्ध स्रोत हैं, जिनमें पोटैशियम क्लोराइड या सिलवाइट (sylvite) बड़ी मात्रा में मैग्नीशियम और कैल्सियम लवणों के साथ मिश्रित दशा में पाया जाता है। संयुक्त राज्य अमरीका, के कैलोफॉनिया प्रदेश में पोटैशियम के लवण पाए जाते हैं। भारत में शोरा (saltpetre), केनाइट (kanite, KCl, MgSO4, 3H2O) और लैंगबीनाइट (langbenie, K2SO4, 2MgSO4) पोटैशियम के मुख्य प्राप्य यौगिक है। ये सांभर झील में समुचित मात्रा में मिलते हैं।
निर्माण
पोटैशियम धातु का निर्माण डेवी की विधि पर निर्भर है। इसमें विशुद्ध पोटैशियम हाइड्रॉक्साइड अथवा कॉस्टिक पोटाश (KOH) का संगलित अवस्था में विद्युद्विश्लेषण करने पर, पोटैशियम लौह के ऋण विद्युदग्र पर जमा हो जाता है। कॉस्टिक पोटाश के स्थान पर पोटैशियम क्लोराइड (KCl) और पोटैशियम फ्लोराइड (KF) का संमिश्रण भी लिया जाता है।
गुण धर्म
पोटैशियम नीलिमा लिए चमकदार श्वेत धातु है, जो ०० सें. ताप पर कठोर और भंगुर है, परंतु साधारण ताप पर इतना कोमल होता है कि चाकू से काटा जा सकता है। इसके कुछ भौतिक गुण निम्नांकित हैं : संकेत K, परमाणुसंख्या १९, परमाणुभार ३९.१०२, गलनांक ६२.५० सें., क्वथनांक ७६०० सें. घनत्व ०.८६५, परमाणुव्यास ४.७६ ऐंग्स्ट्रम, विद्युतप्रतिरोधकता ६.१५ माइक्रोओहम-मेंमी. तथा आयनीकरण विभव ४.३२९ इवो. है।
पोटैशियम वायु में शीघ्र मलिन हो जाता है और गर्म करने पर पिद्यलकर जलता है। जल में डालने पर विस्फोट के साथ क्रिया करके बैंगनी ज्वाला के साथ जलता है। इस प्रक्रिया में हाइड्रोजन मुक्त होता है, जो उच्च ताप के कारण वायु के संपर्क में जलने लगता है। पोटैशियम के वाष्प के कारण ज्वाला रंग बैंगनी हो जाता है। पोटैशियम को तेल अथवा निष्क्रिय वातावरण में सुरक्षित रखते हैं।
सोडियम की भाँति पोटैशियम भी द्रव ऐमोनिया में घुलकर नीला विलयन देता है और पोटैशमाइड (potassamide, KNH2) बनता है। २००० सें. से ४००० सें. ताप पर पोटैशियम हाइड्रोजन को अपने अंदर अधिधारित कर लेता है। ऐसा अनुमान है कि इस दशा में एक यौगिक (ख़्क्त) बनता है।
पोटैशियम के ऑक्साइड
पोटैशियम के निश्चित रूप से तीन ऑक्साइड, पोटैशियम ऑक्साइड (K2O), पोटैशियम डाइऑक्साइड (KO2) और पोटैशियम परऑक्साइड (K2O2), ज्ञात हैं। यदि पौटैशियम नाइट्राइड को पोटैशियम धातु के साथ वायु की अनुपस्थिति में गर्म किया जाय, तो पोटैशियम ऑक्साइड प्राप्त होगा, जो मटमैला भंगुर पदार्थ है। यह बड़ा सक्रिय ऑक्साइड है और तीव्र गति से जल से अभिक्रिया कर पोटैशियम हाइड्रॉक्साइड बनाता है।
यदि पोटैशियम को अधिक ऑक्सीजन के वातावरण में जलाया जाय, तो नारंगी रंग का ठोस पोटैशियम डाऑक्साइड बनता है। यह अत्यंत सक्रिय यौगिक है और जल से क्रिया कर ऑक्सीजन तथा हाइड्रोजन परऑक्साइड दोनों मुक्त करता है। यह अनेक तत्वों का ऑक्सीकरण तीव्र गति से करता है।
यदि पोटैशियम को ऑक्सीजन की परिगणित मात्रा में गर्म किया जाय, तो पोटैशियम परऑक्साइड प्राप्त होगा, जो श्वेत रंग का ठोस पदार्थ है। यह जल से प्रक्रिया कर केवल हाइड्रोजन पर ऑक्साइड मुक्त करता है।
कॉस्टिक पोटाश
यह पोटैशियम क्लोराइड विलयन के वैद्युत् विघटन से बनता है। इदस क्रिया को केसनर-कैलनर विधि कहते हैं। यह श्वेत, अपारदर्शी, ठोस पदार्थ है और गरम करने पर शीघ्र ही गल जाता है। यह अत्यंत जलप्रिय तथा अत्यंत जल विलेय है। अम्लों से क्रिया कर यह विलेय लवण बनाता है।
पोटैशियम के हैलौजन यौगिक
फ्लोरीन, क्लोरीन, ब्रोमीन तथा आयोडीन के साथ पोटैशियम के यौगिक ज्ञात हैं। कॉस्टिक पोटाश पर हाइड्रोफ्लोरिक अम्ल (HF) की क्रिया से पोटैशियम फ्लोराइड, एक सामान्य फ्लोराइड (KF), दूसरा अम्लीय फ्लोराइड (KHF2) बनते हैं। पोटैशियम फ्लोराइड नमकीन स्वादवाला आर्द्रताग्राही ठोस पदार्थ है।
पोटैशियम क्लोराइड जर्मनी के स्ट्रैसफुर्ट प्रदेश में बहुत मात्रा में उपलब्ध है। मैग्नीशियम और कैल्सियम यौगिकों के साथ मिश्रित अवस्था में यह प्राय: मिलता है। यदि इसके विलयन में हाइड्रोजन क्लोराइड गैस प्रवाहित की जाय, तो शुद्ध पोटैशियम क्लोराइड का अवक्षेप प्राप्त होगा और अन्य यौगिक विलयित अवस्था में रहेंगे। पोटैशियम क्लोराइड उर्वरक तथा अन्य पोटैशियम लवणों के बनाने के उद्योग में बड़ी मात्रा में काम आता है।
पोटैशियम ब्रोमाइड (KBr) और आयोडाइड (KI) कॉस्टिक पोटाश पर क्रमश: ब्रोमीन और आयोडीन की अभिक्रिया द्वारा प्राप्त हो सकते हैं। ये दोनों लवण क्लोराइड से समानता रखते हैं, परंतु जल में उससे अधिक विलेय हैं। पोटैशियम ब्रोमाइड का फोटोग्राफी उद्योग में उपयोग होता है। दोनों यौगिक ओषधि के रूप में तथा रासायनिक प्रयोगशालाओं की अनेक क्रियाओं में काम आते हैं।
पोटैशियम के गंधक यौगिक
गंधक के साथ पोटैशियम सल्फाइड और इसका जल के ५ अणुओं से संयुक्त हो (K2S, 5H2O) क्रिस्टल बनता है। इसके अतिरिक्त कॉस्टिक पोटाश के विलयन में हाइड्रोजन सल्फाइड प्रवाहित करने से पोटैशियम हाइड्रोसल्फाइड (KHS) बनता है। कॉस्टिक पोटाश विलयन में सलफर डाइआक्साइड (SO2) प्रवाहित करने पर पर पोटैशियम सल्फाइट (K2SO3) बनेगा।
पोटैशियम सल्फेट (K2SO4) स्ट्रैसफुर्ट के खनिजों में उपलब्ध है। यह अनेक रासायनिक उद्योगों में उपजात के रूप में भी मिलता है। इसका अम्लीय रूप पोटैशियम हाइड्रोजन सल्फेट (KHSO4) है। पोटैशियम सल्फेट का उपयोग ओषधियों, उर्वरक और फिटकरी के बनाने में प्राय: होता है।
पोटैशियम नाइट्रेट
कीमियागर इसे साल्टपीटर के नाम से संबोधित करते थे। प्रकृति में कार्बनिक पदार्थो के क्षय द्वारा यह बनता रहता है। बिहार में नोनी मिट्टी से यह निकाला जाता था। राजस्थान में साँभर झील के प्रदेश में भी उपलब्ध है।
पोटैशियम कार्बोनेट
इसे पोटाश भी कहते हैं। बहुत काल तक यह काष्ठराख से प्राप्त किया जाता था, जिसको संस्कृत ग्रंथों में यवक्षार कहा गया है। आजकल लेब्लांक विधि से यह तैयार होता है। यह जल में बहुत विलेय है और क्षार गुण प्रधान है। यह कठोर काँच, पोटाश साबुन और कॉस्टिक पोटाश बनाने में काम आता है। इसके विलयन में कार्बन डाइऑक्साइड प्रवाहित करने से पोटैशियम बाइकार्बोनेट (KHCO3) बनता है।
पोटैशियम के अविलेय यौगिक
पोटैशियम क्लोरोप्लैटिनेट (K2PtCl6) की विलेयता बहुत कम है। इसका पीला अवक्षेप पोटैशियम विश्लेषण में काम आता है। इसके अतिरिक्त पोटैशियम कोबाल्टीनाइट्राइट, K3, Co(NO2)6] भी अविलेय है, जो पोटैशियम और कोबाल्ट के विश्लेषण में प्रयुक्त होता है।
भोजन में
पोटैशियम क्लोराइड (KCl) का प्रयोग साधारण नमक (NaCl) के स्थान पर किया जाता है।
सत्यजीत
सत्यजीत पांचाल नरेश द्रुपद का पुत्र और, धृष्टद्युम्न और द्रौपदी का भाई था। इसके अतिरिक्त उसके अन्य भाई थे, उत्तमानुज और युद्धमन्यु और शिखंडी।
महाभारत के युद्ध में वह पाण्डव सेना की ओर से लडा।सत्यजीत का वध द्रोणाचार्य के हाथों हुआ था।
हंस पत्रिका
हंस उपन्यास सम्राट प्रेमचंद द्वारा स्थापित और सम्पादित पत्रिका रही है। वह दिल्ली से प्रकाशित होने वाली हिन्दी की कथा मासिक पत्रिका है जिसका पुनः प्रकाशन राजेन्द्र यादव ने 1986 से 2013 तक किया। महात्मा गांधी और कन्हैयालाल माणिक लाल मुंशी भी दो वर्ष तक हंस के सम्पादक मण्डल में शामिल रहे। मुंशी प्रेमचंद की मृत्यु के बाद हंस का सम्पादन उनके पुत्र कथाकार अमृतराय ने किया। अनेक वर्षों तक हंस का प्रकाशन बन्द रहा। बाद में मुंशी प्रेमचंद की जन्मतिथि (31 जुलाई) को ही सन् 1986 से अक्षर प्रकाशन ने कथाकार राजेन्द्र यादव के सम्पादन में इस पत्रिका को एक कथा मासिक के रूप में फिर से प्रकाशित करना प्रारम्भ किया। आने वाले वर्षों में यह सबसे अधिक पढ़ी जाने वाली हिंदी साहित्य िक पत्रिका के रूप में उभरी और आज भी यह हिंदी साहित्य जगत में एक प्रतिष्ठित और विचारशील पत्रिका का स्थान बनाए हुए है।
सन् 2013 में राजेन्द्र यादव की मृत्यु के बाद हंस का प्रकाशन और प्रबंध निदेशन उनकी पुत्री रचना यादव द्वारा किया जा रहा है और हिंदी के प्रख्यात कहानीकार संजय सहाय अब हंस के संपादक हैं।
शीशम
शीशम (Shisham या Dalbergia sissoo) भारतीय उपमहाद्वीप का वृक्ष है। इसकी लकड़ी फर्नीचर एवं इमारती लकड़ी के लिये बहुत उपयुक्त होती है।
शीशम बहुपयोगी वृक्ष है। इसकी लकड़ी, पत्तियाँ, जड़ें सभी काम में आती हैं। लकड़ियों से फर्नीचर बनता है। पत्तियाँ पशुओं के लिए प्रोटीनयुक्त चारा होती हैं। जड़ें भूमि को अधिक उपजाऊ बनाती हैं। पत्तियाँ व शाखाएँ वर्षा-जल की बूँदों को धीरे-धीरे जमीन पर गिराकर भू-जल भंडार बढ़ाती हैं।
शीशम की लकड़ी भारी, मजबूत व बादामी रंग की होती है। इसके अंतःकाष्ठ की अपेक्षा बाह्य काष्ठ का रंग हल्का बादामी या भूरा सफेद होता है। लकड़ी के इस भाग में कीड़े लगने की आशंका रहती है। इसलिए इसे नीला थोथा, जिंक क्लोराइड या अन्य कीटरक्षक रसायनों से उपचारित करना जरूरी है।
शीशम के 10-12 वर्ष के पेड़ के तने की गोलाई 70-75 व 25-30 वर्ष के पेड़ के तने की गोलाई 135 सेमी तक हो जाती है। इसके एक घनफीट लकड़ी का वजन 22.5 से 24.5 किलोग्राम तक होता है। आसाम से प्राप्त लकड़ी कुछ हल्की 19-20 किलोग्राम प्रति घनफुट वजन की होती है।
अंगरैया
फ़र्रूख़ाबाद जिले का एक गाँव।
संदीप कुमार
संदीप कुमार (अंग्रेजी :Sandeep Kumar) (जन्म ०१ मई १९८६) एक भारतीय पुरुष रेसवॉकर है। इन्होंने २०१५ में विश्व चैम्पियनशिप के ५० किलोमीटर के खेल में भाग लिया था जो कि बीजिंग ,चीन में आयोजित किया गया था।
सन्दर्भ
Sandeep Kumar
बाली बम काण्ड २००५
बाली बम काण्ड २००५
इसमें २३ लोग मरे।
जवादी पहाड़ियाँ
जवादी पहाड़ियाँ (Javadi Hills) या जवादु पहाड़ियाँ (Javadhu Hills) भारत के तमिल नाडु राज्य में पूर्वी घाट का एक विस्तार शृंखला है। यह राज्य के वेल्लूर ज़िले और तिरुवन्नामलई ज़िले में स्थित हैं और उन दोनों ज़िलों को एक-दूसरे से विभाजित करता है।
दत्तात्रेय पडसालगिकर
दत्तात्रय "दत्ता" पडसालगीकर (जन्म २६ अगस्त १९५८) महाराष्ट्र कैडर के एक वरिष्ठ भारतीय पुलिस सेवा अधिकारी हैं जिन्हें ३० जून २०१८ को महाराष्ट्र के नए पुलिस महानिदेशक के रूप में नामित किया गया था और वे सतीश माथुर के उत्तराधिकारी हुए।
पेशा
१९८२ बैच के एक भारतीय पुलिस सेवा अधिकारी पडसालगिकर कुछ वर्षों के लिए आसूचना ब्यूरो में केंद्र सरकार में प्रतिनियुक्ति पर थे, जिसके बाद उन्हें ३० जनवरी २०१६ को अहमद जावेद के उत्तराधिकारी के रूप में नए मुंबई पुलिस आयुक्त के रूप में नामित नहीं किया गया। उन्होंने २९ जून २०१८ तक सीपी के रूप में कार्य किया, जब उन्हें महा डीजीपी नियुक्त किया गया। २९ अक्टूबर २०१९ को उन्हें भारत के उप राष्ट्रीय सुरक्षा सलाहकार के रूप में नियुक्त किया गया।
पडसालगीकर सोलापुर-बीजापुर सीमा पर एक कस्बे से आते हैं, श्री पडसालगिकर के पास पुणे से फ्रांसीसी साहित्य में मास्टर डिग्री है। नागपुर, कराड और नासिक में अतिरिक्त पुलिस अधीक्षक के रूप में प्रारंभिक पोस्टिंग के बाद उन्हें पदोन्नत किया गया और उस्मानाबाद और सतारा में पुलिस अधीक्षक के रूप में काम किया, जिसके बाद उन्होंने ९० के दशक की शुरुआत में आईबी में अपना पहला कार्यकाल पूरा किया।
पडसालगिकर ने अपराध शाखा में पुलिस उपायुक्त (डीसीपी) जांच, आर्थिक अपराध शाखा में डीसीपी, दक्षिण मुंबई में डीसीपी (जोन 1), बांद्रा - जोगेश्वरी खंड के डीसीपी और उस्मानाबाद और सतारा में पुलिस अधीक्षक के रूप में काम किया है। आईबी में, उन्होंने नागालैंड, नई दिल्ली और वाशिंगटन में काम किया है। पडसलगीकर ने कहा है कि आतंक और आईएसआईएस से लड़ना उनकी सर्वोच्च प्राथमिकताओं में से एक होगा।
उन्हें एक उत्कृष्ट बैडमिंटन खिलाड़ी और एथलीट के रूप में भी जाना जाता है।
संदर्भ
<references group="" responsive="1">
पैरलल्स (टीवी शृंखला)
पैरेलल्स (फ़्रान्सीसी: "Parallèles", लिखावट: "Para//èles") एक फ्रांसीसी विज्ञान कथा स्ट्रीमिंग टेलीविजन श्रृंखला है जो चार किशोर मित्रों के बारे में है जो एक भौतिकी प्रयोग से प्रभावित होते हैं जो अंतरिक्ष-समय को खंडित कर देता है, जिससे उनका जीवन अलग-अलग दिशाओं में चला जाता है। इसका निर्माण वॉल्ट डिज़्नी कंपनी के लिए डेमॉन फिल्म्स और एम्प्रेइंट डिजिटेल द्वारा किया गया था। श्रृंखला का प्रीमियर 23 मार्च, 2022 को फ़्रांस, अमेरिका और अन्य देशों में डिज़्नी+ पर हुआ।
कहानी
हाई स्कूल शुरू करने की तैयारी कर रहे चार घनिष्ट दोस्त - बिलाल, रोमेन, और भाइयों के जोड़ी सैम और विक्टर - अपनी वास्तविकता को तब बाधित पाते हैं जब एक प्रायोगिक कण कोलाइडर का परीक्षण उन्हें समानांतर दुनिया में भेज देता है।
बुढ़नपुर
फ़र्रूख़ाबाद जिले का एक गाँव।
बाली बम काण्ड २००२
बाली बम काण्ड २००२
कूटा, बाली के इन बम विस्फोटों में २०२ लोग मरे। 2002 Bali bombing
खगऊ
फ़र्रूख़ाबाद जिले का एक गाँव।
सुखोई एसयू-10
सुखोई एसयू-10 (Sukhoi Su-10) द्वितीय विश्व युद्ध के तुरंत बाद बनाया गया सोवियत टर्बोजेट वाला बमवर्षक विमान था।
सचिन तेंदुलकर
सचिन रमेश तेंडुलकर Sachin Tendulkar, जन्म: 24 अप्रैल 1973) क्रिकेट के इतिहास में विश्व के सर्वश्रेष्ठ बल्लेबाज़ में माने जाते हैं। भारत के सर्वोच्च नागरिक सम्मान भारत रत्न से सम्मानित होने वाले वह सर्वप्रथम खिलाड़ी और सबसे कम उम्र के व्यक्ति हैं। राजीव गांधी खेल रत्न पुरस्कार से सम्मानित होने वाले पहले क्रिकेट खिलाड़ी हैं। सन् २००८ में वे पद्म विभूषण से भी पुरस्कृत किये जा चुके है।
सन् १९८९ में अन्तर्राष्ट्रीय क्रिकेट में पदार्पण के पश्चात् उन्होंने बल्लेबाजी में भी कई कीर्तिमान स्थापित किए हैं। उन्होंने टेस्ट व एक दिवसीय क्रिकेट, दोनों में सर्वाधिक शतक अर्जित किये हैं। वे टेस्ट क्रिकेट में सबसे ज़्यादा रन बनाने वाले बल्लेबाज़ हैं। इसके साथ ही टेस्ट क्रिकेट में १४००० से अधिक रन बनाने वाले वह विश्व के एकमात्र खिलाड़ी हैं। एकदिवसीय मैचों में भी उन्हें कुल सर्वाधिक रन बनाने का कीर्तिमान प्राप्त है। उन्होंने अपना पहला प्रथम श्रेणी क्रिकेट मैच मुम्बई के लिये १४ वर्ष की आयु में खेला था। उनके अन्तर्राष्ट्रीय खेल जीवन की शुरुआत १९८९ में पाकिस्तान के विरुद्ध कराची से हुई।
2001 में, सचिन तेंदुलकर अपनी 259 पारी में 10,000 ओडीआई रन पूरा करने वाले पहले बल्लेबाज बने। बाद में अपने करियर में, तेंदुलकर भारतीय दल का हिस्सा थे जिन्होंने २०११ क्रिकेट विश्व कप जीता, भारत के लिए छह विश्व कप के प्रदर्शन में उनकी पहली जीत। दक्षिण अफ्रीका में आयोजित टूर्नामेंट के 2003 संस्करण में उन्हें पहले "प्लेयर ऑफ द टूर्नामेंट" नाम दिया गया था। 2013 में, वे विस्डेन क्रिकेटर्स के अल्मनैक की 150 वीं वर्षगांठ को चिह्नित करने के लिए नामित एक अखिल भारतीय टेस्ट वर्ल्ड इलेवन में शामिल एकमात्र भारतीय क्रिकेटर थे। सचिन क्रिकेट जगत के सर्वाधिक प्रायोजित खिलाड़ी हैं और विश्व भर में उनके अनेक प्रशंसक हैं। उनके प्रशंसक उन्हें प्यार से भिन्न-भिन्न नामों से पुकारते हैं जिनमें सबसे प्रचलित लिटिल मास्टर व मास्टर ब्लास्टर है। क्रिकेट के अलावा वह अपने ही नाम के एक सफल रेस्टोरेंट के स्वामी  भी हैं।
सचिन तेंदुलकर भूतपूर्व राज्य सभा सांसद भी रह चुके हैं। सन् २०१२ में उन्हें राज्य सभा के सदस्य के रूप में नामित किया गया था।
क्रिकेट के भगवान कहे जाने वाले सचिन तेंदुलकर पर एक बायोपिक फिल्म ‘सचिन : ए बिलियन ड्रीम्स’ बनाई जा चुकी है। इस फ़िल्म का टीज़र भी बहुत रोमांचक हैं। टीजर में सचिन को उन्हीं की कहानी सुनाते हुए देखेंगे जो एक शरारती बच्चे से एक हीरो बनकर उभरता है। ख़ुद सचिन तेंदुलकर का भी ये मानना है कि क्रिकेट खेलने से अधिक चुनौतीपूर्ण अभिनय करना है। सचिन – ए बिलियन ड्रीम्स’ का निर्माण श्रीकांत भासी और रवि भगचंदका ने किया है और इसका निर्देशन जेम्स अर्सकिन ने।
सचिन ने 14 साल की आयु में क्रिकेट खेलना शुरू किया था
व्यक्तिगत जीवन (family life)
राजापुर के मराठी ब्राह्मण परिवार में जन्मे सचिन का नाम उनके पिता रमेश तेंदुलकर ने अपने चहेते संगीतकार सचिन देव बर्मन के नाम पर रखा था। सचिन के पिता मराठी स्कूल में शिक्षक थे। उनके बड़े भाई अजीत तेंदुलकर ने उन्हें क्रिकेट खेलने के लिये प्रोत्साहित किया था। सचिन के एक भाई नितिन तेंदुलकर और एक बहन सविताई तेंदुलकर भी हैं। 24 मई, 1995 के दिन सचिन ने डॉ. अंजलि महेता से शादी की थी, मूल गुजरात की डॉ. अंजलि बालरोग निष्णात है। सचिन और अंजलि दोनो पहली बार एयरपोर्ट पर मिले थे, उस वक्त अंजली को सचिन और क्रिकेट दोनों के बारे में कोई ज्यादा ज्ञान नही था। सचिन और अंजलि के दो बच्चें है, बड़ी बेटी सारा तेंदुलकर और बेटा अर्जुन तेंदुलकर है।